HANKEKUTSE

OSALEMISEKS ALLA LIHTHANKE PIIRMÄÄRA JÄÄVAL HANKEL

##### Käesolevaga teeb Lüganuse Vallavalitsus ettepaneku kõikidele huvitatud isikutele, kelle asukoht on Eestis, mõnes muus Euroopa Liidu liikmesriigis, muus Euroopa Majanduspiirkonna lepinguriigis või Maailma Kaubandusorganisatsiooni riigihankelepinguga (*Government Procurement Agreement – GPA*) ühinenud riigis, osaleda alla lihthanke piirmäära jääval hankel.

##### Hankija: Lüganuse Vallavalitsus, registrikood 77000223, asukoht Keskpuiestee 20, Kiviõli linn, Lüganuse vald, Ida-Virumaa; telefon: (+372) 332 1320; e‑post: <valitsus@lyganuse.ee>; veebileht: <http://www.lyganuse.ee/uldinfo>.

**Hanke nimetus:** „Kiviõli linna staadioni inventari ostmine”.

##### Hankija kontaktisiku andmed seoses käesoleva riigihankega: Enno Saarmets; telefon: (+372) 511 4727; 332 5842; e-post: [enno.saarmets@lyganuse.ee](mailto:enno.saarmets@lyganuse.ee).

##### Hange korraldamise tingimused

**1. OBJEKT JA KIRJELDUS**

Ida-Viru maakond, Lüganuse vald, Kiviõli linn, Viru tn 25 asuva jalgpallistaadioni inventar vastavalt tehnilisele kirjeldusele HD lisa I Tehniline kirjeldus.

Hankelepingu täitmise tähtaeg: 30.11.2019.

**2. NÕUDED PAKKUJALE**

* 1. Pakkujal ei või esineda RHS § 95 lõikes 1 sätestatud hankemenetlusest kõrvaldamise aluseid. Hankija ei sõlmi hankelepingut ja kõrvaldab hankemenetlusest pakkuja, kellel esinevad RHS §95 lg 1 sätestatud alused.
  2. Hankija võib kõrvaldada hankemenetlusest pakkuja, kellel esinevad §95 lg 4 sätestatud alused. Enne hankelepingu sõlmimist võib hankija nõuda edukalt pakkujalt kõikide asjakohaste hankemenetlusest kõrvaldamise aluste puudumist kinnitavate dokumentide esitamist, kui need andmed või dokumendid ei ole hankijale andmekogus olevate avalike andmete põhjal oluliste kulutusteta kättesaadavad.
  3. Pakkuja peab olema registreeritud Äriregistris (https://ariregister.rik.ee) või oma asukohamaa vastavas registris.

1. **NÕUDED PAKKUMUSELE**
   1. Pakkumus tuleb koostada eesti keeles;
   2. Pakkumus peab sisaldama pakutud esemete kirjeldusi, et hankijal oleks võimalik hinnata hangitavate esemete vastavust tehnilisele kirjeldusele;
   3. Pakkumus peab olema täielik ja sisaldama hinda käibemaksuta ja käibemaksuga;
   4. Alternatiivsete pakkumuste esitamine lubatud kui pakutakse tehnilises kirjelduses esitatud esemete omadustest paremate omadustega esemeid;
   5. Pakkumus peab jõus olema kuni 31.detsember 2019. Pakkuja esitab vastava kinnistuse vabas vormis.

1. **HINNAPAKKUMISE ESITAMINE** 
   1. Pakkumuste esitamise tähtaeg on **07. oktoober 2019 kell 10:00**.
   2. Pakkumused tuleb esitada kirjalikult Lüganuse Vallavalitsusele e-posti aadressil [valitsus@lyganuse.ee](mailto:valitsus@lyganuse.ee). Pakkuja peab arvestama e-posti laekumise ajaga hankija e-posti aadressile;
   3. Tähtajast hiljem saabunud pakkumisi ei arvestata.
   4. Pakkumuse tagatis ei ole nõutav.

**4. HINNAPAKKUMUSTE HINDAMINE**

4.1 Edukaks pakkumuseks tunnistatakse madalaima hinnaga pakkumus.

4.2 Hankija jätab endale õiguse lükata tagasi kõik pakkumused, kui pakutud maksumused ületavad hankelepingu eeldatavat maksumust.

4.3 Võrdsete pakkumuste korral heidetakse liisku.

**5. LEPINGU SÕLMIMINE**

5.1 Edukaks tunnistatud hinnapakkumuse esitanud pakkujale tehakse ettepanek lepingu sõlmimiseks.

5.2 Hankelepingu allkirjastamisel erinevatel aegadel ei või pakkujale hankelepingu allkirjastamiseks esitamise ning pakkuja poolt allkirjastatud lepingu hankijale tagastamise vahe olla pikem kui 15 kalendripäeva. Kui pakkuja ei allkirjasta või ei esita hankijale allkirjastatud hankelepingut nimetatud tähtaja jooksul, siis loeb hankija pakkumuse tagasivõetuks hankijast mitteolenevatel põhjustel.